Татарстанда чегәнннәр бер бабайга арзан пычакларны 55 меңгә сатып җибәргән

	Әлмәттә сәүдә үзәкләре янында бер ир-ат килгән дә, 82 яшьлек бабайга коллекцион пычаклар сатып алырга тәкъдим иткән. Ул кырыгалдарның машинасына утырып өйгә кайткан. Ике зур чемодан пычак өчен ул 30 мең сум сораган.	 Бу вакытта пенсионерның хатыны да өйдә булган. Чегәннең күз бууыннанмы, әби дә пычакларны сатып алырга ризалашкан. Алар өйләрендә булган 15 мең сумны чыгарып биргән һәм калган акчаны саклык кенәгәсеннән алырга кирәклеген әйткәннәр. Әлеге ир белән банкка барып, счеттагы барлык акчаларын алганнар. Шулай итеп, кырыгалдар аларның бар акчасын – 55 мең сумнарын үзләштергән. Чемоданны ачып карасалар, анда арзанлы кухня пычакларына һәм кәстрүлләргә тап булганнар. 

Татар-информ

	№   | 02.04.2015	


